אדוארד קלי

אדוארד קלי (באנגלית: Edward Kelley;‏ 1 באוגוסט 1555 – 1597/8) היה מיסטיקן אנגלי שנודע בעיקר בשל עיסוקו בכישוף, בתקשור, אלכימיה, העלאה באוב, ותחומים נוספים הקשורים לתורת הנסתר. שותפו המפורסם ביותר בהתנסויותיו המיסטיות היה ג'ון די. אדוארד קלי נולד ב-1 באוגוסט 1555, בווסטר שבאנגליה. אחותו אליזבת נולדה ב-1558. מלבד אליזבת, היה לקלי גם אח. בשנת 1582, קלי נפגש לראשונה עם ג'ון די. קלי פנה לג'ון בטענה שהוא מסוגל לתקשר על מלאכים, דבר שעניין מאוד את ג'ון די שניסה בעצמו לבצע תקשור מסוג זה אך ללא הצלחה. קלי הפגין את כישוריו, וג'ון די התרשם מאוד והאמין שאכן מדובר באדם שיכול לתקשר עם מלאכים. במשך 7 שנים, משנת 1582 ועד 1589 הרבו השניים להיפגש ולבצע סיאנסים וטקסים שונים במטרה לתקשר עם מלאכים, רוחות רפאים וישויות אחרות. בשלב מסוים, קלי נשא לאישה את ג'יין קופר, אלמנה ואם לשני ילדים, בן ובת. קופר הייתה אמה של המשוררת אליזבת ג'יין וסטון (אנ'). ב-1583, ג'ון די יצר קשר עם אלכימאי עשיר מפולין בשם אולבראכט לאסקי (אנ').. לאסקי שכנע את די לעזוב אנגליה. משום כך, אדוארד קלי, ג'ון די, והמשפחות שלהם, אכן עזבו את אנגליה ועברו לפולין. ב-1586, אדוארד קלי וג'ון די קיבלו את חסותו של הלורד ויליאם מרוזנברג (אנ'), שאף הצטרף אל הניסויים של השניים בתחום האלכימיה. על פי יומנו של ג'ון די, בדצמבר של אותה שנה הצליח קלי לבצע טרנסמוטציה בפעם הראשונה. ב-1587, קלי אמר לג'ון די שהמלאכים עמם הוא תקשר הורו להם לחלוק הכול אחד עם השני, כולל את הנשים שלהם. ב-22 במאי של אותה שנה, הם אכן ערכו מעין אקט מיני משותף. תשעה חודשים לאחר מכן, אשתו של ג'ון די ילדה בן. ב-1589, דרכם של קלי וג'ון די נפרדו. די חזר לאנגליה, והם לא נפגשו לאחר מכן עד סוף ימי חייהם. ב-1590, קלי הצליח לשכנע את רודולף השני, קיסר האימפריה הרומית הקדושה, שביכולתו לייצר זהב. בפברואר של אותה שנה, רודולף העניק לקלי את תואר הכבוד סר. יש הסבורים שקלי קיבל את תואר הכבוד כבר ב-1589. במאי 1591, קלי נעצר ונכלא. אחת הסברות היא שהוא נכלא כדי שלא תהיה לו אפשרות לברוח לפני שהוא יצליח לייצר זהב. ב-1595, קלי הסכים לשתף פעולה עם רודולף, ומשום כך הוא שב והמשיך לנסות לייצר זהב. מאחר שהוא לא הצליח, הוא נכלא שוב. קלי נפטר בשנת 1595. לפי עדות אחת, קלי נפטר כתוצאה מניסיון בריחה כושל ממתקן הכליאה בו הוא הוחזק. לפי עדות אחרת, הוא התאבד באמצעות נטילת רעל. מדיה וקבצים בנושא אדוארד קלי בוויקישיתוף Edward Kelly - Hermeneuticon - Hermetic Library, hermetic.com Edward Kelley - Biography & News, News Break (באנגלית) Edward Kelley, www.encyklopedie.ckrumlov.cz Nancy Bilyeau, Writing Fiction & Nonfiction Set in the Past: Edward Kelley: The Dangerous Life of a Necromancer, Writing Fiction & Nonfiction Set in the Past, ‏15 באוקטובר 2017 Edward Kelley - Crystalinks, www.crystalinks.com Edward Kelley Biography, Magick Books Library #edwardkelley Instagram posts - Gramho.com, gramho.com (באנגלית)(הקישור אינו פעיל) Edward Talbot, Biographical Dictionary - s9.com, ‏7 באוגובט 2015 (באנגלית) Edward Kelley, snst-hu.lzu.edu.cn 16th Century Necromancers, The Oddment Emporium (באנגלית) Kelley, Sir Edward (1555–1597/8), alchemist, Oxford Dictionary of National Biography (באנגלית) Medium Edward Kelley, psychictruth.info Edward Kelly | English alchemist, Encyclopedia Britannica (באנגלית) Nancy Bilyeau, English Historical Fiction Authors: Conversations with Angels: The Strange Life of Edward Kelley, English Historical Fiction Authors, ‏16 ביוני 2013 babastudio, Edward Kelley’s Bohemian adventures – Bohemian Magic (באנגלית)